কুতুবউদ্দিন মসজিদ

**কুতুবউদ্দিন মসজিদ**, যা আনুষ্ঠানিকভাবে কুতুব আল-দিন শাহ মসজিদ নামে পরিচিত, হলো ভারতের গুজরাত রাজ্যের আহমেদাবাদের পুরানো শহরে ১৪৪৯ সালে নির্মিত একটি প্রাক্তন মসজিদ। এটি বর্তমানে আংশিক ধ্বংসপ্রাপ্ত। স্থাপনাটি একটি জাতীয় গুরুত্বের স্মৃতিস্তম্ভ। পণ্ডিতদের মতে এই মসজিদটি খুব একটি স্বতন্ত্র বৈশিষ্ট্যমন্ডিত ভবন নয়। তবে এটি ১৫শ শতাব্দীতে আহমেদাবাদের ইন্দো-ইসলামি স্থাপত্য শৈলীর অগ্রগতির একটি উদাহরণ।

## ইতিহাস
কুতুব আল-দিন শাহের মসজিদটি দ্বিতীয় আহমেদ শাহের (১৪৫১ - ১৪৫৮) সংক্ষিপ্ত শাসনামলে নির্মিত হয়েছিল। তিনি সিংহাসনে আরোহণের পর কুতুব আল-দিন শাহ উপাধি গ্রহণ করেন। তবে মসজিদের কেন্দ্রীয় মিহরাবের ভেতরে থাকা একটি শিলালিপি অনুসারে এর ভিত্তি বছর ১৪৪৯ উল্লেখ করা হয়েছে। এটি শাহের পূর্বসূরি ও পিতা দ্বিতীয় মুহাম্মদ শাহের শাসনামলে পড়ে।

ভিত্তি বছর নিয়ে বিভ্রান্তি থাকা সত্ত্বেও পণ্ডিতগণ ভবনটির কৃতিত্ব দ্বিতীয় আহমেদ শাহকে দেন, যিনি পূর্ববর্তী সূত্রগুলোতে দ্বিতীয় মুহাম্মদ শাহের পুত্র জালাল খান নামে পরিচিত ছিলেন। দ্বিতীয় আহমেদ শাহ একজন অত্যাচারী এবং প্রতিহিংসাপরায়ণ শাসক হিসেবে পরিচিত ছিলেন এবং তার আট বছরের শাসনামলের বেশিরভাগ সময় মালব ও চিতোর রাজাদের বিরুদ্ধে যুদ্ধে ব্যয় করেছিলেন। সাধু শাহ আলমের সাথে তার দীর্ঘদিনের বিবাদের ঘটনাটি বেশ পরিচিত, যিনি একসময় তাঁর উপদেষ্টা ছিলেন।

তার নামের এই মসজিদটি ছাড়াও তিনি তার শাসনামলে রাজাপুরের বড় মসজিদ এবং কাঁকরিয়াতে হাউজ-ই-কুতুব নামক কৃত্রিম জলাধার নির্মাণ করেছিলেন।

### অবস্থান
এই প্রাক্তন মসজিদটি আহমেদাবাদের প্রাচীরঘেরা শহরের উত্তর প্রান্তে অবস্থিত। বাজার থেকে দিল্লি গেট পর্যন্ত প্রধান সড়কের ডানদিকে গেট থেকে প্রায়  দূরে এটি অবস্থিত। উত্তর-পূর্ব দিকে কাঠামোর একটি অংশ সড়কের সমান্তরাল রেখা থেকে কিছুটা বেরিয়ে আছে। ১৮৬৪ সালে পৌরসভায় একটি প্রস্তাব জমা দেওয়া হয়েছিল যাতে বেরিয়ে থাকা অংশটি কেটে ভবনটিকে সড়কের সাথে সারিবদ্ধ করা হয়। মসজিদটি প্রাথমিকভাবে  এলাকার ওপর বিস্তৃত থাকলেও এর প্রায় এক-পঞ্চমাংশ এলাকা রাস্তা এবং একটি ব্যক্তিগত সম্পত্তির দখলে চলে গেছে। মসজিদটি একসময় তুলার গাঁট সংরক্ষণের জন্যও ব্যবহৃত হয়েছিল এবং এর কিছু অংশ ভাগ করে বসবাসের উপযোগী করা হয়েছিল।

### স্থাপত্য ও নকশা
কুতুব আল-দিন শাহের মসজিদটি ইন্দো-ইসলামি স্থাপত্য শৈলীর বৈশিষ্ট্যমন্ডিত। সেখানে বাহ্যিক অংশে স্পষ্টভাবে হিন্দু মন্দিরের প্রভাব লক্ষ্য করা যায়। এই মসজিদে স্থাপত্যের কোনো বড় ধরনের বিকাশ ঘটেনি। এর তাৎক্ষণিক আদল হলো আহমেদ শাহের মসজিদ, যার নকশা একই হলেও এর আয়তন এবং বাহ্যিক অলঙ্করণ আলাদা। এই মসজিদের গঠনের অনুপাত নিয়ে পণ্ডিতগণ সমালোচনা করেছেন। তাদের মতে, এটি একটি খিলানযুক্ত সম্মুখভাগের সাথে স্তম্ভযুক্ত অভ্যন্তরের সমন্বয় ঘটানোর একটি ব্যর্থ প্রচেষ্টা।

### বাহ্যিক অংশ
মসজিদটি একটি বড় আয়তাকার কাঠামো যার পরিমাপ । এর শক্তিশালী এবং জটিলভাবে খোদাই করা খুঁটিগুলো বিশেষভাবে হিন্দু শৈলী দ্বারা অনুপ্রাণিত এবং এগুলো একসময় জোড়া মিনারের ভিত্তি হিসেবে কাজ করত (মিনার দুটি এখন নেই)। প্রার্থনা কক্ষের খিলানযুক্ত স্ক্রিনে পাঁচটি খিলান প্রবেশপথ রয়েছে, যার মাঝখানের খিলানটি সামান্য উঁচু। খুঁটিগুলো আনুভূমিক খোদাই করা অলঙ্করণ দিয়ে সাজানো এবং সেগুলোতে ফুলের নকশা সম্বলিত প্যানেল রয়েছে। পশ্চিম দিকের (*[[ক্বিবলা]]*) দেয়ালটি রাস্তার দিকে মুখ করা এবং এর পেছনের খুঁটিগুলো ভেতরের মিহরাবগুলোর অবস্থান নির্দেশ করে। সম্মুখভাগে চারটি জানালা এবং পেছনে ছয়টি জানালা রয়েছে, যেগুলোর প্রতিটি খোদাই করা পাথরের স্ক্রিনযুক্ত। পুরো ভবনের ওপরের দিক দিয়ে অলঙ্কৃত প্রাচীর লক্ষ্য করা যায়।

মসজিদের ওপরে পাঁচটি বড় গম্বুজ এবং দশটি ছোট গম্বুজ রয়েছে, যেগুলোর মাঝখানের সমতল স্থানগুলো ষাটটি স্তম্ভের ওপর দণ্ডায়মান। কেন্দ্রীয় গম্বুজটি আটটি তারকা আকৃতির স্তম্ভের ওপর স্থাপিত যা এটিকে ছাদ থেকে এক তলা উচ্চতা দিয়েছে। তবে পণ্ডিতদের মতে ভবনের অনুপাতের সাথে সামঞ্জস্য রাখার জন্য এই উচ্চতা যথেষ্ট ছিল না।

মসজিদের সামনের প্রাঙ্গণে একটি বর্গাকার জলাধার রয়েছে যেখানে ওযুর জন্য একটি চাকার মাধ্যমে পানি তোলা হতো।

### অভ্যন্তর
প্রার্থনা কক্ষে পাঁচটি মিহরাব রয়েছে যার প্রতিটি পাথর দিয়ে তৈরি আয়তাকার এবং অর্ধ-বৃত্তাকার নকশাযুক্ত। প্রধান মিহরাবটি সাদা ও ধূসর মার্বেল পাথর দিয়ে তৈরি এবং এতে একটি শিলালিপি রয়েছে যেখানে মসজিদ নির্মাণের তারিখ এবং স্থপতি হল্লু সুলতানির পুত্র নিজামের নাম উল্লেখ আছে। এছাড়া কক্ষে তিনটি ধাপবিশিষ্ট একটি সাধারণ মিম্বর রয়েছে।

## গ্যালারি

Qutub Shah Mosque 6.jpg|২০১৮ সালে প্রাক্তন মসজিদটি
Kootub Shah's Mosque, Ahmedabad (c. 1880).jpg|মসজিদটি, 


## আরও দেখুন
* ভারতে ইসলাম
* ভারতের মসজিদের তালিকা
* গুজরাতের জাতীয় গুরুত্বসম্পন্ন স্মৃতিস্তম্ভের তালিকা

## তথ্যসূত্র

## বহিঃসংযোগ

বিষয়শ্রেণী:১৫শ শতাব্দীর ভারতের মসজিদ
বিষয়শ্রেণী:১৪৪৬-এ সম্পন্ন ভবন ও স্থাপনা
বিষয়শ্রেণী:গুজরাত সালতানাতের মসজিদ
বিষয়শ্রেণী:হিন্দু মন্দির স্থাপত্য
বিষয়শ্রেণী:গুজরাতের জাতীয় গুরুত্বসম্পন্ন স্মৃতিস্তম্ভ
বিষয়শ্রেণী:গম্বুজ বিশিষ্ট ভারতের মসজিদ
বিষয়শ্রেণী:মিনার বিশিষ্ট ভারতের মসজিদ
বিষয়শ্রেণী:১৪৪০-এর দশকে সম্পন্ন মসজিদ
বিষয়শ্রেণী:আহমেদাবাদের মসজিদ
বিষয়শ্রেণী:ভারতের ধ্বংসপ্রাপ্ত মসজিদ